ང་ཚོའི་གནད་དོན་བདེན་འབྲེལ་ཡིན་པར་ཐེ་ཚོམ་མེད་ཀྱང༌།ཞི་གྲོས་ཀྱིས་འགྲིགས་ཐབས་མ་བྱུང་ན་མཉམ་འབྲེལ་རྒྱལ་ཚོགས་སུ་ཞུ་བསྐུལ་བྱ་དགོས་མི་ཡོང་ངམ་སྙམ་པ་ཙམ་ལས།གློ་བུར་ཐག་གཅོད་གཏན་འཁེལ་མ་བྱས་ཀྱང༌།ཁྲིམས་ལུགས་ཀྱི་དོན་གནད་འགའ་ཤས་གནད་གལ་ཇེ་ཆེར་གྱུར་པ་རེད།ང་ཚོ་ཉེ་བའི་ཆར་ཡང༌།མི་ལོ་བཅུ་ཕྲག་གསུམ་བཞི་ཙམ་རིང་རང་དབང་དུ་བསྡད་ན་ཡང༌།རྒྱ་མིས་རྒྱ་ནག་གི་ཆ་ཤས་གཏན་དུ་ཡིན་ཚུལ་དང༌།གལ་ཏེ་དེའི་ཁུངས་སྐྱེལ་བྱེད་རྒྱུ་ཡོད་ན་བོད་དུ་བཙན་འཛུལ་བྱས་པ་འདི་དག་རྒྱ་མིའི་ནང་གི་ལས་དོན་ཡིན་པས་མཉམ་འབྲེལ་རྒྱལ་ཚོགས་ནས་ཐེ་བྱུས་མི་ཐུབ་ཅེས་རྩོད་འཛུགས་བྱེད་ཀྱི་རེད།